సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Shoaib Akhtar: అక్తర్ నాకు బుర్ర లేదంటాడా..? సర్ఫరాజ్ ఫైర్
అక్తర్ వ్యాఖ్యలపై స్పందిస్తే..? అతను మరోసారి తిట్లదండకం అందుకుంటాడు. అతని దృష్టిలో మేము అసలు క్రికెటర్లమే కాదు. కానీ.. మేము ఏంటో..? నిరూపించుకోవాల్సిన అవసరం మాకు లేదు. -పాక్ కెప్టెన్ సర్ఫరాజ్ అహ్మద్
Samayam Telugu | Updated:
Jun 24, 2019, 01:00PM IST
హైలైట్స్
భారత్‌ చేతిలో ఓడిన అనంతరం పాక్ కెప్టెన్‌పై మండిపడిన అక్తర్
సర్ఫరాజ్ బుర్రలేని నిర్ణయం తీసుకున్నాడంటూ ఇటీవల విమర్శ
దక్షిణాఫ్రికాపై ఆదివారం మ్యాచ్‌ గెలిచిన పాకిస్థాన్ టీమ్
ఆ వ్యాఖ్యలపై స్పందిస్తే.. తిట్ట దండకం పెరుగుతుందని పాక్ కెప్టెన్ వెల్లడి
పాకిస్థాన్ మాజీ ఫాస్ట్ బౌలర్ షోయబ్ అక్తర్ తనని బుర్రలేని కెప్టెన్ అని విమర్శించడంపై సర్ఫరాజ్ అహ్మద్ స్పందించాడు. దక్షిణాఫ్రికాతో ఆదివారం రాత్రి ముగిసిన మ్యాచ్‌లో 49 పరుగుల తేడాతో పాకిస్థాన్ టీమ్ గెలిచిన తర్వాత మీడియాతో మాట్లాడిన సర్ఫరాజ్ అహ్మద్.. టీవీల ముందు కూర్చున్న వారు దేవుళ్లుగా భ్రమిస్తున్నారంటూ మండిపడ్డాడు. ఇటీవల భారత్‌తో ముగిసిన మ్యాచ్‌లో టాస్ గెలిచిన పాక్ కెప్టెన్ సర్ఫరాజ్ ఫీల్డింగ్ ఎంచుకున్నాడు. అయితే ఛేదనలో తడబడిన పాక్ జట్టు పేలవంగా 89 పరుగుల తేడాతో ఓడిపోయింది. దీంతో.. సర్ఫరాజ్ టాస్ నిర్ణయంపై అక్తర్ ఘాటుగా విమర్శలు గుప్పించాడు.
‘సర్ఫరాజ్ అహ్మద్ అంత బుర్ర తక్కువగా ఎలా ఆలోచించాడో..? నాకు అర్థం కావడం లేదు. పాకిస్థాన్ జట్టు ఛేదనలో బలహీనమని అతనికి తెలియదా..? పాక్ ప్రధాన బలం బౌలింగ్. భారత్‌పై మ్యాచ్‌లో టాస్ గెలవడం ద్వారా దాదాపు సగం మ్యాచ్‌ని పాక్ గెలిచేసింది. కానీ.. మ్యాచ్‌ని చేజార్చుకోవడాని‌కే సర్ఫరాజ్ ఫీల్డింగ్ నిర్ణయం తీసుకున్నట్లున్నాడు.’ అని అక్తర్ ఇటీవల మండిపడ్డాడు.
అక్తర్‌ మాటల్ని తాజాగా సర్ఫరాజ్ ముందు ప్రస్తావించగా.. ‘ఆ వ్యాఖ్యలపై స్పందిస్తే..? అతను మరోసారి తిట్లదండకం అందుకుంటాడు. అతని దృష్టిలో మేము అసలు క్రికెటర్లమే కాదు. కానీ.. మేము ఏంటో..? నిరూపించుకోవాల్సిన అవసరం మాకు లేదు. అయితే.. మేము ఏది మాట్లాడినా అందులో జట్టు ప్రయోజనాలు ఇమిడి ఉంటాయి. కొంత మంది టీవీల ముందు కూర్చుని.. తామే దేవుళ్లమని భ్రమిస్తుంటారు’ అని పాక్ కెప్టెన్ మండిపడ్డాడు.
దక్షిణాఫ్రికాపై ఆదివారం మ్యాచ్‌లో టాస్ గెలిచిన పాకిస్థాన్ జట్టు బ్యాటింగ్ ఎంచుకుని.. 7 వికెట్ల నష్టానికి 308 పరుగులు చేసింది. ఛేదనలో దక్షిణాఫ్రికా 259/9కే పరిమితమైంది. దీంతో.. అక్తర్ మాటలే నిజమయ్యాయి.